rejauldu/bengali-wikipedia huggingface dataset:
ইয়োর ফল্ট () হলো ২০২৪ সালের একটি স্প্যানীয় যুবকেন্দ্রিক প্রণয়ধর্মী চলচ্চিত্র, যা ডোমিংগো গঞ্জালেজ পরিচালনা করেছেন। এটি মার্সেডেস রনের লেখা Culpables সিরিজের উপর ভিত্তি করে তৈরি। ছবিতে অভিনয় করেছেন নিকোল ওয়ালেস এবং গ্যাব্রিয়েল গুয়েভারা। এটি ২০২৩ সালের মাই ফল্ট ছবির পরবর্তী কিস্তি।   কাহিনী  নিক এবং নোয়ার সম্পর্ক অটুট মনে হয়, যদিও তাদের বাবা-মা তাদের আলাদা করার চেষ্টা করে। নিক নিজের এবং নোয়ার সম্পর্ককে আরও মজবুত করতে চায় এবং প্রমাণ করতে চায় যে সে আর আগের মতো নেই—যে নিক ছিল ঝগড়া, রেসিং, এবং মেয়েদের প্রতি আসক্ত। নিক তার বাবার আইন প্রতিষ্ঠানে কাজ শুরু করে, যেখানে তার এক আকর্ষণীয় সহকর্মী সোফিয়া আছে। অন্যদিকে, নোয়া কলেজে যায় এবং সেখানে ব্রায়ার নামে এক রহস্যময় এবং মজার মেয়ের সঙ্গে অ্যাপার্টমেন্ট শেয়ার করে। তবে ব্রায়ারের হাসির আড়ালে একটি অন্ধকার গোপন রহস্য লুকিয়ে রয়েছে।   অভিনয়শিল্পী    তথ্যসূত্র   বিষয়শ্রেণী:২০২৪-এর চলচ্চিত্র বিষয়শ্রেণী:২০২০-এর দশকের স্পেনীয় ভাষার চলচ্চিত্র বিষয়শ্রেণী:অ্যামাজন এমজিএম স্টুডিওজের চলচ্চিত্র বিষয়শ্রেণী:অ্যামাজন প্রাইম ভিডিও মৌলিক চলচ্চিত্র
সিন্ধু শ্রীহার্শা (জন্ম: ১৭ আগস্ট ১৯৮৮) একজন আমেরিকান ক্রিকেটার এবং মার্কিন যুক্তরাষ্ট্র জাতীয় মহিলা ক্রিকেট দলের বর্তমান অধিনায়ক।  ভারতের বেঙ্গালুরুতে জন্ম, শ্রীহার্শা নয় বছর বয়স থেকে ক্রিকেট খেলছে। তিনি ভারত ‘এ’ এবং ভারত অনূর্ধ্ব-২১ দলের প্রতিনিধিত্ব করেছেন।  ২০১৫ সালের নভেম্বরে, তিনি আমেরিকান ক্রিকেট দলের হয়ে পাকিস্তান জাতীয় মহিলা ক্রিকেট দলের বিপক্ষে দুটি টি-টোয়েন্টি ম্যাচ খেলেছিল, পাকিস্তানের ওয়েস্ট ইন্ডিজ সফরের পরে এটি ছিল দুদলের উক্ত ফরম্যাটের প্রথম খেলা।  মে ২০১৯ সালে, ফ্লোরিডায় অনুষ্ঠিত আইসিসি মহিলা বাছাইপর্ব আমেরিকাস প্রতিযোগিতার জন্য তিনি আমেরিকা যুক্তরাষ্ট্রের স্কোয়াডের অধিনায়ক নির্বাচিত হয়েছিলেন, এবং বলা হয়েছিল যে তারা যদি বাছাইপর্ব জিতে তাহলে দলটি হবে "চমকপ্রদ" দল। তিনি আমেরিকা যুক্তরাষ্ট্রের হয়ে কানাডার বিপক্ষে ১৭ মে ২০১৯ তারিখে আমেরিকাস বাছাইপর্বে মহিলা টি২০ আন্তর্জাতিকে অভিষেক করেছিলেন।  প্রথম দুটি ম্যাচে জয়ের সাথে আমেরিকা একটি অপ্রত্যাশিত ২-০ ব্যবধানে লিড নেওয়ার পরপর আমেরিকাস বাছাইপর্ব জয়লাভ করে। শ্রীহার্শা, তিন ম্যাচের সিরিজে ৮০ রান নিয়ে শীর্ষস্থানীয় রান সংগ্রহকারী ছিলেন। আমেরিকাস বাছাইপর্ব প্রতিযোগিতা বিজয়ের পর, শ্রীহার্শা বলেছিলেন "এটি আশ্চর্যজনক! আট বছর পরে গ্লোবাল বাছাইপর্বে যাওয়া মার্কিন যুক্তরাষ্ট্র ক্রিকেটের জন্য এটি একটি বিশাল জয়"।  আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য আমেরিকান স্কোয়াডের অধিনায়ক হিসাবে তাকে মনোনীত করা হয়েছিল।   তথ্যসূত্র    বহিঃসংযোগ     বিষয়শ্রেণী:বেঙ্গালুরু থেকে আগত ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:যুক্তরাষ্ট্রের মহিলা টুয়েন্টি২০ আন্তর্জাতিক ক্রিকেটার বিষয়শ্রেণী:মার্কিন নারী ক্রিকেটার বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:ভারতীয় নারী ক্রিকেটার বিষয়শ্রেণী:কর্ণাটকের নারী ক্রিকেটার বিষয়শ্রেণী:নারী ক্রিকেট অধিনায়ক বিষয়শ্রেণী:২১শ শতাব্দীর মার্কিন নারী বিষয়শ্রেণী:কন্নড় বংশোদ্ভূত মার্কিন ব্যক্তি
মুহাম্মদ ইয়াহিয়া আখতার একজন বাংলাদেশী অধ্যাপক ও গবেষক। তিনি চট্টগ্রাম বিশ্ববিদ্যালয়ের রাজনীতি বিজ্ঞান বিভাগে অধ্যাপনায় নিয়োজিত ছিলেন। বর্তমানে তিনি চট্টগ্রাম বিশ্ববিদ্যালয়ের ২০তম উপাচার্য (ভিসি) হিসেবে দায়িত্ব পালন করছেন। ২০২৪ সালের ১৮ সেপ্টেম্বর তিনি এই পদে নিয়োগ লাভ করেন।   প্রারম্ভিক জীবন ও শিক্ষা  মুহাম্মদ ইয়াহ্ইয়ার বাড়ি বাংলাদেশের খুলনা জেলায়। মুহাম্মদ ইয়াহিয়া আখতার রাজশাহী বিশ্ববিদ্যালয় থেকে রাষ্ট্রবিজ্ঞানে বিএসএস (অনার্স) এবং এমএসএস ডিগ্রি অর্জন করেন। পরবর্তীতে তিনি কানাডার ইউনিভার্সিটি অব ওয়াটারলু থেকে রাষ্ট্রবিজ্ঞানে দ্বিতীয় স্নাতকোত্তর সম্পন্ন করেন। পরে, তিনি অস্ট্রেলিয়ার ইউনিভার্সিটি অব সিডনি থেকে পিএইচডি ডিগ্রি অর্জন করেন।   কর্মজীবন  অধ্যাপক আখতার ১৯৮২ সালে চট্টগ্রাম বিশ্ববিদ্যালয়ের রাজনীতি বিজ্ঞান বিভাগের একজন প্রভাষক হিসেবে তার কর্মজীবন শুরু করেন এবং অধ্যাপক হিসেবে অবসর গ্রহন করেন। তার গবেষণার মূল ক্ষেত্রসমূহের মধ্যে রয়েছে সমসাময়িক রাজনীতি, দুর্নীতি, ধর্ম, নির্বাচন এবং রাজনৈতিক সংস্কৃতি। তিনি দেশ-বিদেশের বিভিন্ন গবেষণা জার্নালে গুরুত্বপূর্ণ প্রবন্ধ প্রকাশ করেছেন। ২০২৪ সালের ১২ আগস্ট শিক্ষার্থীদের দাবির মুখে চবির ১৯তম উপাচার্য প্রফেসর ড. আবু তাহের পদত্যাগের পর ১৮ সেপ্টেম্বর মোহাম্মদ ইয়াহইয়া এই পদে দায়িত্ব গ্রহণ করেন।   প্রকাশনা ও গবেষণা  ড. আখতারের লেখালেখি মূলত গবেষণামূলক এবং তিনি রাজনীতি ও সমাজতত্ত্ব বিষয়ে বহু প্রবন্ধ ও গ্রন্থ প্রকাশ করেছেন। তার লেখা বই "ইলেকটোরাল করাপশন ইন বাংলাদেশ" (২০০১), যা ইংল্যান্ডের অ্যাশগেট পাবলিশিং লিমিটেড থেকে প্রকাশিত, পশ্চিমা ও প্রাচ্যের প্রতিষ্ঠিত সমাজবিজ্ঞানীদের উষ্ণ সমাদর পেয়েছে। এছাড়াও তার "রাজনৈতিক সংস্কৃতি ও সামাজিকীকরণঃ প্রসঙ্গ বাংলাদেশ" (১৯৯১), "নির্বাচন, দুর্নীতি ও রাজনীতি" (২০০৩) এবং "চারদলীয় জোট সরকারের দেশ শাসন" (২০০৩) বইগুলোও বহুল পঠিত হয়েছে।   গবেষণার ক্ষেত্র  ড. আখতার সমসাময়িক রাজনীতি, দুর্নীতি, ধর্ম, নির্বাচন এবং রাজনৈতিক সংস্কৃতি নিয়ে গভীর আগ্রহের সাথে গবেষণা করেন। তার প্রবন্ধ ও গবেষণা অনেক আন্তর্জাতিক জার্নাল এবং সেমিনারে প্রকাশিত হয়েছে। ট্রান্সপারেন্সি ইন্টারন্যাশনাল বাংলাদেশ তার লেখা "দুর্নীতি রোধে সংবাদপত্রের ভূমিকা" শীর্ষক রিসার্চ মনোগ্রাফ প্রকাশ করেছে।   সামাজিক ও গবেষণা কার্যক্রম  ড. আখতার একাডেমিক কাজের পাশাপাশি সামাজিক ও গবেষণামূলক বিভিন্ন প্রতিষ্ঠানের সাথে সক্রিয়ভাবে জড়িত। তিনি ট্রান্সপারেন্সি ইন্টারন্যাশনাল বাংলাদেশ-এর সদস্য এবং রিসার্চ সোসাইটি অব বাংলাদেশ-এর যুগ্ম মহাসচিব হিসেবে দায়িত্ব পালন করছেন। এছাড়া, তিনি ইয়ুথ ফোরাম ফর ডেমোক্রাসির চট্টগ্রাম বিশ্ববিদ্যালয়ের উপদেষ্টা হিসেবে কাজ করছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:বাংলাদেশী শিক্ষায়তনিক বিষয়শ্রেণী:চট্টগ্রাম বিশ্ববিদ্যালয়ের উপাচার্য
ইতিহাস    ঘটনাবলী  ২০১০ইং - বাংলাদেশের প্রয়াত রাষ্ট্রপতি শেখ মুজিবুর রহমান হত্যাকাণ্ডে সংশ্লিষ্ট ৫ খুনী হিসেবে - লেঃ কর্ণেল সৈয়দ ফারুক রহমান, লেঃ কর্ণেল সুলতান শাহরিয়ার রশীদ খান, মেজর একেএম মহিউদ্দিন আহমেদ, মেজর বজলুল হুদা এবং লেঃ কর্ণেল মহিউদ্দিন আহমেদকে ফাঁসিকাষ্ঠে ঝুলানো হয়।   জন্ম  ১৮৬৫ইং - লালা লাজপত রাই, ভারতীয় স্বাধীনতাকামী যোদ্ধা। (মৃত্যুঃ ১৯২৮ইং)   মৃত্যু   ১৫৪৭ইং - ইংল্যান্ডের রাজা ৮ম হেনরী। (জন্ম: ১৪৯১ইং)  ১৯৩৯ইং - নোবেল পুরস্কার জয়ী ও আইরিশ লেখক ডব্লিউ বি. ইয়েটস্‌। (জন্ম: ১৮৬৫ইং)   ছুটি ও অন্যান্য   স্পেস শাটল চ্যালেঞ্জার দূর্ঘটনায় পতিত হয়, এবং এর আরোহী ৯ জনের সবাই নিহত হন।   বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:মাঘ
২০০১ সালে ভারতের আসামের ১১৪টি আসনের সদস্য নির্বাচনের জন্য আসাম বিধানসভার নির্বাচন অনুষ্ঠিত হয়। ভারতীয় জাতীয় কংগ্রেস জনপ্রিয় ভোট এবং সংখ্যাগরিষ্ঠ আসন জিতে নেয় এবং তরুণ গগৈ আসামের মুখ্যমন্ত্রী নিযুক্ত হন। ভারতের সীমানা নির্ধারণ কমিশনের সুপারিশ অনুসারে নির্বাচনী এলাকার সংখ্যা ১২৬ নির্ধারণ করা হয়েছিল।  নির্বাচনের পর কালিয়াবড়ের তৎকালীন এমপি তরুণ গগৈ মুখ্যমন্ত্রী হন। তার ভাই, টিটাবার আসন থেকে বিজয়ী দীপ গগৈ তার আসন থেকে পদত্যাগ করেছিলেন যাতে তরুণ উপনির্বাচনে আসনটি জিততে পারেন। পরে দীপ কালিয়াবর লোকসভা আসনের উপনির্বাচনে প্রতিদ্বন্দ্বিতা করেন।   ফলাফল    তথ্যসূত্র   বিষয়শ্রেণী:আসাম বিধানসভা নির্বাচন বিষয়শ্রেণী:২০০১-এ ভারতে রাজ্য বিধানসভা নির্বাচন
পেজ ক্যাম্পবেল (জন্ম ২৭ জুন ১৯৯৬) একজন অস্ট্রেলীয় ক্রীড়াবিদ। তিনি ডেনমার্কের আরহাসে অনুষ্ঠিত ২০১৯ আইএএএফ ওয়ার্ল্ড ক্রস কান্ট্রি চ্যাম্পিয়নশিপে সিনিয়র মহিলাদের দৌড়ে প্রতিদ্বন্দ্বিতা করেছিলেন। তিনি ২৯তম স্থানে শেষ করেছেন। তিনি কাতারের দোহায় অনুষ্ঠিত ২০১৯ বিশ্ব অ্যাথলেটিক্স চ্যাম্পিয়নশিপে মহিলাদের ৩০০০ মিটার স্টিপলচেজ ইভেন্টেও প্রতিদ্বন্দ্বিতা করেছিলেন।   তথ্যসূত্র    বহিঃসংযোগ     বিষয়শ্রেণী:অস্ট্রেলিয়ার বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:অস্ট্রেলীয় নারী স্টিপলচেজ দৌড়বিদ বিষয়শ্রেণী:অস্ট্রেলীয় নারী মাঝারিপাল্লার দৌড়বিদ বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:২১শ শতাব্দীর অস্ট্রেলীয় নারী ক্রীড়াবিদ
জর্জ এডওয়ার্ড চ্যালেঞ্জার (ইংরেজি: George Edward Challenger) হচ্ছেন স্যার আর্থার কোনান ডয়েল রচিত একটি ফ্যান্টাসি ও বৈজ্ঞানিক কল্পকাহিনী সিরিজের গল্পসমূহের প্রধান কাল্পনিক চরিত্র। কোনান ডয়েলের আত্ম-নিয়ন্ত্রিত, বিশ্লেষণধর্মী চরিত্র শার্লক হোমসের সম্পূর্ণ বিপরীতধর্মী চরিত্র প্রফেসর চ্যালেঞ্জার হলেন আক্রমণাত্মক, উগ্র স্বভাবের, কর্তৃত্ব প্রতিষ্ঠাকারী ব্যক্তিত্ব।  শার্লক হোমসের মতো প্রফেসর চ্যালেঞ্জার চরিত্রটিও বাস্তব মানুষদের উপর ভিত্তি করে তৈরি করা হয়েছে— এক্ষেত্রে কোনান ডয়েলের বন্ধু পার্সি ফউসেট নামের একজন অনুসন্ধানকারী এবং উইলিয়াম রাদারফোর্ড নামের একজন শারীরতত্ত্বের অধ্যাপক, যিনি এডিনবরা বিশ্ববিদ্যালয়ে কোনান ডয়েলের চিকিৎসাশাস্ত্র অধ্যয়নকালীন সময়ে লেকচার দিতেন।pxxiii in the Oxford ed of The Lost World. William Rutherford (1839–1899), holder of the Edinburgh Chair of Physiology from 1874.Arthur Conan Doyle 1930. Memories and adventures. Murray, London 1930. p32   তথ্যসূত্র    Martin Booth, The Doctor, the Detective and Arthur Conan Doyle, 1997, London: Hodder & Stoughton:   Daniel Stashower, Teller of Tales: The Life of Arthur Conan Doyle, 1999, New York: Henry Holt and Company:   https://www.goodreads.com/series/63333-professor-challenger   বহিঃসংযোগ   "The Complete Professor Challenger"  "দ্য লস্ট ওয়ার্ল্ড"  "দ্য পয়জন বেল্ট"  "দ্য ল্যান্ড অব মিস্ট"  "দ্য ডিসইনটিগ্রেশন মেশিন"  "When the World Screamed"  বিষয়শ্রেণী:কল্পকাহিনীর চরিত্র বিষয়শ্রেণী:কাল্পনিক বিজ্ঞানী বিষয়শ্রেণী:ধারাবাহিক বই
ডয়েচে ভেলে (সংক্ষেপে ডে. ভেই.) হলো একটি জার্মান রাষ্ট্রীয় মালিকানাধীন আন্তর্জাতিক সম্প্রচারকারী সংস্থা। এটি জার্মান ফেডারেল টেক্স বাজেট দ্বারা অর্থায়িত হয়। ডে. ভেই. নিজেদেরকে সরকারের প্রভাব থেকে মুক্ত ও স্বাধীন একটি গণমাধ্যম হিসেবে দাবি করে। ডে. ভেই. ৩২ টি ভাষায় নিজেদের সম্প্রচার কার্যক্রম চালায়। ডে. ভেই. ইংরেজি, জার্মান,আরবি ও স্পেনীয় ভাষায় স্যাটেলাইট টেলিভিশন চ্যানেল পরিচালনা করে।ডে. ভেই. ১৯৫৩ সাল থেকে সম্প্রচার শুরু করে। এটির সদর দপ্তর জার্মানির বনে অবস্থিত। বন থেকে রেডিও কার্যক্রম সম্প্রচার করা হয়। তবে টেলিভিশন সম্প্রচার কার্যক্রম জার্মানির রাজধানী বার্লিন থেকে পরিচালিত হয়। উভয় স্থান থেকেই ডে. ভেই. এর ডিজিটাল সম্প্রচার কার্যক্রম চালানো হয়। ইতিহাস  ডে. ভেই. প্রথম সম্প্রচার শুরু করে ১৯৫৩ সালের ৩ মে। শুরুর দিকে এটি বিভিন্ন সংস্থার দ্বারা নিয়ন্ত্রিত হয়েছিল। কিন্তু ১৯৬০ সালে আদালতের একটি রায়ের মাধ্যমে ডয়চে ভেলে একটি স্বাধীন পাবলিক সংস্থায় পরিণত হয়। শুরুতে,এটির সদর দপ্তর ছিল পশ্চিম জার্মানির কোলন শহরে। তবে ১৯৯০ সালে জার্মানির পুণর্মিলনীর পর ডয়েচে ভেলের সদর দপ্তর বনে স্থানান্তর করা হয়।   ডে. ভেই. (টিভি)  ১৯৮৮ সালে ডয়েচে ভেলে রিয়াস টিভি''' নামের একটি স্যাটেলাইট টেলিভিশন পরিষেবা চালু করে। কিন্তু জার্মানির পুণর্মিলনীর পর এটি বন্ধ হয়ে যায়। ১৯৯২ সালের ১ এপ্রিল ডয়চে ভেলে রিয়াস টিভির সম্প্রচার সুবিধাগুলি উত্তরাধিকার সূত্রে পায়, সেগুলিকে ব্যবহার করে স্যাটেলাইটের মাধ্যমে একটি জার্মান এবং ইংরেজি ভাষার টেলিভিশন চ্যানেল সম্প্রচার শুরু করে। পরের বছর,ডে. ভেই. একটি সংক্ষিপ্ত স্প্যানীয় সম্প্রচার বিভাগ যোগ করে।১৯৯৫ সালে, এটি ২৪ ঘন্টা সম্প্রচার শুরু করে। এটি ১২ ঘন্টা জার্মান, ১০ ঘন্টা ইংরেজি,২ ঘন্টা স্পেনীয় ভাষায় অনুষ্ঠান সম্প্রচার করত।  ৬ ফেব্রুয়ারী ২০১২ সালে, ডয়চে ভেলে নিজেদের টেলিভিশন চ্যানেল এবং নিজেদের অনুষ্ঠানের সময়সূচী পুনরায় পরিবর্তন করে। বর্তমানে এটি এর সমস্ত পরিষেবার জন্য সংক্ষেপণ ডে. ভেই. (DW) ব্যবহার করে। ডে. ভেই. ২০১৫ সালের ২২ শে জুন আবার তার সময়সূচী পরিবর্তন করে।   আরও দেখুন    ব্রিটিশ ব্রডকাস্টিং কর্পোরেশন  আল জাজিরা  ডয়চে ভেলে বাংলা   তথ্যসূত্র    বহিঃসংযোগ   বিষয়শ্রেণী:আন্তর্জাতিক সম্প্রচারক বিষয়শ্রেণী:বহুভাষিক সংবাদ পরিষেবা বিষয়শ্রেণী:জনসাধারণের অর্থায়নে পরিচালিত সম্প্রচারক বিষয়শ্রেণী:রাষ্ট্রীয় গণমাধ্যম বিষয়শ্রেণী:সংবাদ ও কথোপকথন রেডিও স্টেশন
আয়ারল্যান্ড ত্রি-দেশীয় সিরিজ একটি একদিনের আন্তর্জাতিক ক্রিকেট টুর্নামেন্ট  যা ২০১৭ সালের মে আয়ারল্যান্ডে অনুষ্ঠিত হয়। এটি আয়ারল্যান্ড, বাংলাদেশ ও নিউজিল্যান্ডের মধ্যে অনুষ্ঠিত একটি ত্রিদেশীয় সিরিজ। ম্যাচগুলি বাংলাদেশ ও নিউজিল্যান্ডের জন্য ২০১৭ আইসিসি চ্যাম্পিয়ন্স ট্রফির জন্য অনুশীলনমূলক ছিল যা ইংল্যান্ডে এবং ওয়েলসে জুন ২০১৭-এ অনুষ্ঠিত হয়। ক্রিকেট আয়ারল্যান্ড জুলাই ২০১৬ সালে এই সিরিজের পূর্ণ সময়সূচি ঘোষণা করে। এই সিরিজকে সামনে রেখে, আয়ারল্যান্ড দুইটি প্রস্তুতিমূলক ম্যাচ খেলে; বাংলাদেশের বিরুদ্ধে ৫০ ওভার এবং নিউজিল্যান্ডের সঙ্গে ২০-ওভারের ম্যাচ।  টুর্নামেন্টের আগে বাংলাদেশ অধিনায়ক মাশরাফি বিন মর্তুজা শ্রীলঙ্কা সফরের তৃতীয় ম্যাচএ ধীর গতির ওভার রেট বজায় রাখার জন্য এক ম্যাচের জন্য সাসপেন্ড হন। এই সিরিজের প্রথম ম্যাচে তার পরিবর্তে সাকিব আল হাসান বাংলাদেশ দলকে নেতৃত্ব দেন।  প্রতিযোগিতার পঞ্চম ওডিআই ম্যাচে আয়ারল্যান্ডকে ১৯০ রানে হারিয়ে টুর্নামেন্ট জিতে নেয় নিউজিল্যান্ড।  দলীয় সদস্য     উইলিয়াম পোর্টারফিল্ড (অধিঃ)  অ্যান্ড্রু বালবির্নি   পিটার চেজ   জর্জ ডকরেল   এড জয়েস   টিম মারতাগ   ব্যারি ম্যাকার্থি   কেভিন ও'ব্রায়েন   নায়ল ও’ব্রায়ান (উইঃ)  সিমি সিং   পল স্টার্লিং   স্টুয়ার্ট থম্পসন   গ্যারি উইলসন (উইঃ)  ক্রেগ ইয়ং মাশরাফি বিন মুর্তজা (অধিঃ)  তাসকিন আহমেদ  সাকিব আল হাসান  মেহেদী হাসান  নুরুল হাসান  মোসাদ্দেক হোসেন  নাসির হোসেন  রুবেল হোসেন  তামিম ইকবাল  শফিউল ইসলাম সুহাস  সানজামুল ইসলাম  ইমরুল কায়েস  মাহমুদুল্লাহ রিয়াদ  মুশফিকুর রহিম (উইঃ)  মুস্তাফিজুর রহমান  সাব্বির রহমান  শুভাশিস রায়  সৌম্য সরকার টম ল্যাথাম (অধিঃ, উইঃ)  কোরে অ্যান্ডারসন  হামিশ বেনেট  নিল ব্রুম  ম্যাট হেনরি  স্কট কুগ্গেলেইজন  অ্যাডাম মিলেন  কলিন মানরো  জেমস নিশাম  হেনরি নিকোলস  জিতেন প্যাটেল  সেথ র‍্যান্স  লুক রঙ্কি (উইঃ)  মিচেল স্যান্টনার  ইশ সোধি  রস টেলর  নিল ওয়াগনার  জর্জ ওয়ার্কার  নিউজিল্যান্ড ক্রিকেট এপ্রিল ২০১৭-এর শুরু দিকে তাদের দল ঘোষণা করে।  পয়েন্ট টেবিল  প্রস্তুতিমূলক খেলা ৫০-ওভার: আয়ারল্যান্ড এ ব বাংলাদেশ একাদশ   ২০-ওভার: আয়ারল্যান্ড ব নিউজিল্যান্ড  ওডিআই খেলা ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  ৬ষ্ঠ ওডিআই   তথ্যসূত্র    বহিঃসংযোগ   ক্রিকইনফোতে সিরিজের পাতা   বিষয়শ্রেণী:২০১৭-এ বাংলাদেশী ক্রিকেট বিষয়শ্রেণী:২০১৭-এ আইরিশ ক্রিকেট বিষয়শ্রেণী:২০১৭-এ নিউজিল্যান্ডীয় ক্রিকেট বিষয়শ্রেণী:২০১৭-এ আন্তর্জাতিক ক্রিকেট প্রতিযোগিতা বিষয়শ্রেণী:বাংলাদেশ ক্রিকেট দলের আয়ারল্যান্ড সফর বিষয়শ্রেণী:নিউজিল্যান্ড ক্রিকেট দলের আয়ারল্যান্ড সফর
খিজির খান (শাসনকাল ১৫৩৯-১৫৪১) ছিলেন বাংলার শাসক। শের শাহ শুরি দিল্লীর সম্রাট হওয়ার পর ১৫৩৯ সালে তিনি বাংলার গভর্নর হন।  ইতিহাস খিজির খান গিয়াসউদ্দিন মাহমুদ শাহের কন্যাকে বিয়ে করেন। ১৫৪১ সালে তিনি দিল্লীর কাছ থেকে স্বাধীনতা ঘোষণার পদক্ষেপ নিয়েছিলেন।  শের শাহ শুরি তাকে সরিয়ে কাজি ফাজিলাতকে তদস্থলে নিয়োগ দেন।KingListsFarEast  আরও দেখুন শের শাহ শুরি বাংলার শাসকগণ বাংলার ইতিহাস বাংলাদেশের ইতিহাস ভারতের ইতিহাস  তথ্যসূত্র  বিষয়শ্রেণী:বাংলার গভর্নর
সিসিলীয় প্রতিরক্ষা একটি জনপ্রিয় দাবার প্রারম্ভিক চালের ধরন। প্রথম চাল 1. e4 c5 । সাদা গুটির e4 চালের জবাবে কালো গুটির c5 চালটিকে সিসিলীয় প্রতিরক্ষা বললেও এর বিভিন্ন বিন্যাস, যেমন সিসিলীয় ড্রাগন সহ অসংখ্য চাল মিখাইল তাল, গ্যারি কাসপারভ, ম্যাগনাস কার্লসেন সহ এ পর্যন্ত সকল বিশ্ব চ্যাম্পিয়ন খেলে থাকেন। এই চালের বিন্যাস প্রথম জুলিও সিসার পোলারিও-এর ১৫৯৪ সালের দাবার পান্ডুলিপিতে প্রথম পরিলক্ষিত হয়, তবে তিনি সিসিলীয় প্রতিরক্ষা পরিভাষাটি ব্যবহার করেন নি। ১৭৭৭ সালে ফরাসি দাবারু আন্দ্রে দানিকেন ফিলিডর একে সিসিলীয় প্রতিরক্ষা হিসেবে আখ্যায়িত করেন, কারণ ধারণা করা হয়, ইতালির সিসিলি থেকে এর উৎপত্তি হয়।  তথ্যসূত্র  বিষয়শ্রেণী:অর্ধ-উন্মুক্ত ক্রীড়া বিষয়শ্রেণী:১৬শ শতাব্দীতে দাবা
শ্রেষ্ঠ নাট্য নির্দেশকের জন্য মেরিল-প্রথম আলো সমালোচক পুরস্কার সমালোচকদের দৃষ্টিতে বাংলাদেশের টেলিভিশন নির্দেশকের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের নাটক ও ধারাবাহিকের জন্য এই পুরস্কার প্রদান করা হয়।  বিজয়ীদের তালিকা  গাঢ় বর্ণ বিজয়ী নির্দেশ করে। থাম্ব|120px|সাইদুল আনাম টুটুল দুইবার এই পুরস্কার পান থাম্ব|120px|মোস্তফা সরয়ার ফারুকী একবার এই পুরস্কার পান থাম্ব|120px|গিয়াস উদ্দিন সেলিম পাপ-পুণ্য নাটকের জন্য এই পুরস্কার পান থাম্ব|120px|অনিমেষ আইচ সর্বাধিক বার এই পুরস্কার পান থাম্ব|120px|অমিতাভ রেজা চৌধুরী দুইবার এই পুরস্কার পান থাম্ব|120px|রেদওয়ান রনি জেগে ওঠার গল্প নাটকের জন্য এই পুরস্কার পান  ১৯৯৮-২০০৯  বছর  (আয়োজন) মনোনীত নাটক সূত্র ১৯৯৮  (১ম) সাইদুল আনাম টুটুল   ১৯৯৯  (২য়) সাইদুল আনাম টুটুল দক্ষিণের ঘর  আবুল হায়াত উন্মেষ শেখ নিয়ামত আলী ভোরের কথা মালা ২০০০  (৩য়) মোস্তফা সরয়ার ফারুকী   ২০০১  (৪র্থ) গিয়াস উদ্দিন সেলিম পাপ-পুণ্য  ২০০২  (৫ম) নুরুল আলম আতিক চতুর্থ মাত্রা  ২০০৩  (৬ষ্ঠ) নুরুল আলম আতিক   ২০০৪  (৭ম) অনিমেষ আইচ   ২০০৫  (৮ম) আবদুল্লাহ রানা   ২০০৬  (৯ম) মেজবাউর রহমান সুমন দক্ষিণের জানালাটা খোলা আলো আসে আলো ফিরে যায়  ২০০৭  (১০ম) অনিমেষ আইচ গরম ভাত অথবা নিছক ভূতের গল্প  ২০০৮  (১১তম) অমিতাভ রেজা চৌধুরী একটি ফোন করা যাবে, প্লিজ...  অনিমেষ আইচ নদীর নাম নয়নতারা শাহনেওয়াজ কাকলী অনেক কার্তিক অগ্রহায়ণ ২০০৯  (১২তম) অনিমেষ আইচ বিকল পাখির গান  অমিতাভ রেজা চৌধুরী ইজ ইকুয়াল টু ওয়াহিদ তারেক সম্পর্কের গল্প  ২০১০-এর দশক  বছর  (আয়োজন) মনোনীত নাটক সূত্র ২০১০  (১৩তম) অনিমেষ আইচ কাঁটা  ২০১১  (১৪তম) আশরাফুল চঞ্চল শনিবার রাত ১০টা ৪০ মিনিট  অনিমেষ আইচ হলুদ আলভী আহমেদ তহমিনার দিনযাপন ২০১২  (১৫তম) অনিমেষ আইচ নয়টার সংবাদ  আবু রায়হান জুয়েল সবুজ ভেলভেট হাসান মোরশেদ জর্দা জামাল ২০১৩  (১৬তম) ওয়াহিদ আনাম পাড়ি  ঋতু সীমানা পেরিয়ে ফারুক মিঠু সেই রকম চা খোর ২০১৪  (১৭তম) অমিতাভ রেজা চৌধুরী সারফেস  মুহাম্মদ মোস্তফা কামাল রাজ লাল খাম বনাম নীল খাম সুমন আনোয়ার রাতারগুল ২০১৫  (১৮তম) রেদওয়ান রনি জেগে ওঠার গল্প  অনিমেষ আইচ অনুগমন আশরাফুল চঞ্চল অনিন্দিতা ২০১৬  (১৯তম) সাগর জাহান মাধবীলতা গ্রহ আর না  আবু হায়াৎ মাহমুদ হঠাৎ দেখা সেরনিয়াবৎ শাওন লিফলেট ২০১৭  (২০তম) তানভীর আহসান বুকের ভেতরে কিছু পাথর থাকা ভাল  অনিমেষ আইচ মায়াবতী অমিতাভ রেজা চৌধুরী মার্চ মাসে শুটিং ২০১৮  (২১তম) মাহমুদুল হাসান আদনান ও নাজমুল নবীন মডার্ন টাইমস  মোস্তফা সরয়ার ফারুকী আয়েশা রেদওয়ান রনি পাতা ঝরার দিন  একাধিকবার বিজয়ী ৫ বার  অনিমেষ আইচ  ২ বার  সাইদুল আনাম টুটুল  নুরুল আলম আতিক  অমিতাভ রেজা চৌধুরী  আরও দেখুন  শ্রেষ্ঠ নাট্যকারের জন্য মেরিল-প্রথম আলো সমালোচক পুরস্কার  তথ্যসূত্র  বহিঃসংযোগ  বিষয়শ্রেণী:মেরিল-প্রথম আলো পুরস্কার বিষয়শ্রেণী:সেরা নাট্য নির্দেশক বিভাগে টেলিভিশন পুরস্কার
মালিক সিকান্দার খান একজন পাকিস্তানি রাজনীতিবিদ যিনি বর্তমান বিরোধীদলীয় নেতা এবং বেলুচিস্তানের প্রাদেশিক পরিষদের সদস্য। https://tribune.com.pk/story/1867781/1-jui-fs-sikandar-opposition-leader-provincial-assembly/?amp=1 তিনি এর আগে ১৯৯০ থেকে ১৯৯৩ সাল পর্যন্ত বেলুচিস্তান বিধানসভার স্পিকার হিসাবে দায়িত্ব পালন করেন।    জন্ম ও প্রাথমিক জীবন    রাজনৈতিক ও কর্মজীবন    আরও দেখুন    তথ্যসূত্র    বহিঃসংযোগ   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মুত্তাহিদা মজলিস-এ-অমলের রাজনীতিবিদ বিষয়শ্রেণী:জীবিত ব্যক্তি
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:    ব্যবহারকারী Hasive কর্তৃক অপসারণ।    ~ মহীন   (আলাপ) ০৬:২৮, ৪ এপ্রিল ২০১৬ (ইউটিসি)  আরিফুল হাসান অপু   – (অপসারণের প্রস্তাবনা দেখুনলগ দেখুন) () ব্যক্তির উল্লেখযোগ্যতা স্পষ্ট নয়। উইকিপিডিয়ায় ব্যক্তির নিবন্ধ হিসাবে যেসব যোগ্যতা থাকা দরকার তা পুরন হয়নি বলে মনে করছি। মুসফিক মুন্না (আলাপ) ১৫:০১, ১৯ মার্চ ২০১৬ (ইউটিসি)  ব্যক্তির জীবনী হতে গেলে ব্যক্তিকে অবশ্যই নিজ ক্ষেত্রে এমন উল্লেখযোগ্য অবদান রাখতে হবে যা সার্বজনীনভাবে স্বীকৃত এবং ইতিমধ্যেই উল্লেখযোগ্যতা প্রতিষ্ঠিত। অথচ নিবন্ধের ব্যক্তিটির সেরকম উল্লেখযোগ্যতা নেই। তাই নিবন্ধের অপসারণের পক্ষে মত দিচ্ছি।  – তানভির (আলাপ) ১৭:০০, ১৯ মার্চ ২০১৬ (ইউটিসি)  অনেকসময় পরিচিত এবং অনেকদিন যাবত অবদানকারীদের তৈরি অগ্রহনযোগ্য নিবন্ধ থেকে যায় শুধুমাত্র অবদানকারীর নাম বিবেচনা করে। পক্ষপাতদুষ্টি এই নিবন্ধটি অপসারন প্রস্তাবনায় আম একমত পোষন করছি। উইকিপিডিয়ার ভাষায় বলতে গেলে চাঞ্চল্য সৃষ্টি করার উদ্দেশ্যে কোন কিছু করা অথবা কোন ব্যক্তির জীবনের সুড়সুড়ি দেওয়া চটকদার খবর প্রচারের মূখ্য বাহন হওয়া আমাদের কাজ নয় এটা মনে রাখা উচিৎ। --Nahid Hossain (আলাপ) ২১:৪২, ১৯ মার্চ ২০১৬ (ইউটিসি)  উল্লেখযোগ্যতা স্পষ্ট নয়। --রায়হান রানা (আলাপ) ১৫:৫৯, ৩ এপ্রিল ২০১৬ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ইসকন প্রবর্তক শ্রীকৃষ্ণ মন্দির বাংলাদেশের চট্টগ্রামে অবস্থিত একটি হিন্দু মন্দির। মন্দিরটি আন্তর্জাতিক কৃষ্ণভাবনামৃত সংঘ (ইসকন) দ্বারা পরিচালিত হয়।এটি বাংলাদেশে তৈরি সবচেয়ে ব্যয়বহুল মন্দির।   ইতিহাস  ২০০৭ সালের ২৩ জানুয়ারি চট্টগ্রাম নগরের পাঁচলাইশ থানাধীন আন্তর্জাতিক কৃষ্ণভাবনামৃত সংঘ (ইসকন) প্রবর্তক শ্রীকৃষ্ণ মন্দিরটির ভিত্তিপ্রস্তর স্থাপন করেন শ্রীল জয়পতাকা স্বামী। তিনতলা বিশিষ্ট এই মন্দিরের নকশা করেছেন ভারতীয় স্থাপত্যবিদ পুণ্ডরিক বিদ্যাদাস ব্রহ্মচারী। ১৯২১ সালে পাঁচলাইশের গোলপাহাড়ে সংঘের কার্যক্রম শুরু হয়। ১৯২১-৪১ সাল পর্যন্ত সময়ের মধ্যে ২৮ একর জমি কিনে গরু পালনের মাধ্যমে দুধ ও ঘি তৈরির প্রকল্প, অনাথ আশ্রম, বিদ্যালয়, শরীরচর্চা কেন্দ্র, দেশীয় তাঁতবস্ত্র উৎপাদনের জন্য চরকা কারখানা স্থাপন করেন উদ্যোক্তারা। বর্তমানে প্রবর্তক সংঘের উদ্যোগে একটি বিদ্যালয় ও অনাথ আশ্রম পরিচালিত হচ্ছে। প্রবর্তক সংঘের বদান্যতায় পাহাড় চূড়ায় ইসকন শ্রীকৃষ্ণ মন্দির প্রতিষ্ঠা করেছে।   স্থাপত্যশৈল্য  রাজস্থানের মাকরানা মার্বেল দিয়ে নির্মিত হয়েছে পুরো মন্দির। দরজা-জানালার কাঠ সংগ্রহ করা হয়েছে আফ্রিকা ও মায়ানমার থেকে। মন্দিরের দৈর্ঘ্য ১শ ফুট, প্রস্থ ৫০ ফুট এবং উচ্চতা ৬৫ ফুট। ১৮ গণ্ডা জায়গায় ৯টি গম্বুজবিশিষ্ট এই মন্দির প্রতিষ্ঠিত। এসব সিঁড়ির থামগুলো ফুটিয়ে তোলা হয়েছে শঙ্খ চক্র গদা পদ্ম দিয়ে। মন্দিরের সর্বোচ্চ তিনটি গম্বুজে শোভা পাচ্ছে বিষ্ণুর সুদর্শন চক্র। প্রবেশপথে মন্দির গাত্রে অর্জুন কর্তৃক শ্রীকৃষ্ণের বিশ্বরূপ দর্শনের রেপ্লিকা, বসানো হয়েছে বৈকুণ্ঠের দ্বারপাল জয়-বিজয় মূর্তি। ভেতরে প্রতিটি দেওয়ালজুড়ে আছে চোখ জুড়ানো নকশা, বসছে ঝাড়বাতি। মায়ানমার থেকে আনা কাঠ দিয়ে তৈরি দরজা-জানালায় ফুটিয়ে তোলা হয়েছে শৈল্পিক কারুকাজ। মন্দির পরিচালনা পর্ষদ কর্তৃপক্ষ জানান, শ্রীকৃষ্ণ মন্দিরের নিচতলা ব্যবহৃত হবে অডিটোরিয়াম হিসেবে। এরপর ১ম তলায় নাটমন্দির, ২য় ও ৩য় তলায় বিগ্রহ মন্দির। মূল বিগ্রহ শ্রীশ্রী রাধা-কুঞ্জবিহারী (রাধা-কৃষ্ণ), দুইপাশে আছেন ললিতা-বিশাখা, আরেকদিকে শ্রীশ্রী জগন্নাথ-বলদেব-সুভদ্রা মহারানী এবং ডানপাশে শ্রীশ্রী গৌর নিতাই পূজিত হবেন ভক্তের ভক্তি-অর্ঘ্যে। বিগ্রহ কক্ষ লাগোয়া ভোগ ঘরটি (প্রসাদ রন্ধনশালা) থাকবে দর্শনার্থীদের দৃষ্টির বাইরে। ভোগ রান্না পরবর্তী দেব বিগ্রহের সামনে নিবেদন কার্যক্রম ধর্মীয় রীতি অনুসারে সম্পাদনের লক্ষ্যেই এই ভোগঘর সবার দৃষ্টির বাইরে রাখা হচ্ছে বলে জানান মন্দির কর্তৃপক্ষ। আর ছাদের একপাশে থাকছে পূজারীদের থাকার কক্ষ। মন্দিরে আফ্রিকা থেকে আনা কাঠ দিয়ে নির্মিত বিগ্রহের আসন সাজছে রত্নালংকারে। মন্দির গর্ভে বিগ্রহের মুখোমুখি রত্ন সিংহাসনে স্থাপিত হচ্ছে ইসকনের প্রতিষ্ঠাতা আচার্য শ্রীল অভয়চরণারবিন্দ ভক্তিবেদান্ত স্বামী প্রভুপাদ মূর্তি। মন্দিরের সেবায়েত স্বতন্ত্র গৌরাঙ্গ দাস ব্রহ্মচারী বাংলানিউজকে জানান, এই মন্দিরের পাশেই প্রতিষ্ঠা করা হচ্ছে প্রবর্তক সংঘ স্মৃতিস্মরণ শিব মন্দির ও শ্রীরাম ভক্ত মহাবীর হনুমানজী মন্দির। ফাইবারের কাজে ফুটিয়ে তোলা হচ্ছে ধর্মীয় চিত্রকলা। দরজায় শ্রীরাম লীলা, নৃ-সিংহ লীলা, গৌড়লীলা, জগন্নাথ লীলা, শ্রীবিষ্ণুর বাহন গরুড় দেব, মহাপ্রভুর পার্ষদ শ্রীকৃষ্ণ চৈতন্য, প্রভু নিত্যানন্দ, শ্রীঅদ্বৈত, গদাধর, শ্রীবাস এর ম্যুরাল খোদাই করে ফুটিয়ে তোলা হয়েছে। আছে দৈত্যরাজ বলির মস্তকে চরণ ছোঁয়ানো বিষ্ণুর প্রথম অবতার বামন দেবের প্রতিচিত্রও।   তথ্যসূত্র   বিষয়শ্রেণী:কৃষ্ণ মন্দির বিষয়শ্রেণী:জগন্নাথ মন্দির বিষয়শ্রেণী:২১শ শতাব্দীর হিন্দু মন্দির বিষয়শ্রেণী:চট্টগ্রামের হিন্দু মন্দির বিষয়শ্রেণী:আন্তর্জাতিক কৃষ্ণভাবনামৃত সংঘের মন্দির
থাম্ব|ডান|অস্ট্রেলিয়া মহিলা ক্রিকেট দল–ওডিআই ও টি২০আইতে ১ম স্থানাধিকারী দল  ২০১৫ সালের ১ অক্টোবর আন্তর্জাতিক ক্রিকেট কাউন্সিল মহিলাদের র‍্যাঙ্কিং শুরু করে। সেই ব্যবস্থায় টেস্ট, ওডিআই ও টি২০আই খেলার দক্ষতা বিচার করে একত্রে পয়েন্ট দিয়ে র‍্যাঙ্কিং করা হত। এটি আইসিসি ক্রিকেট কমিটির সদস্য ও পরিসংখ্যানবিদ ডেভিড কেনডিক্স চালু করেন, যা ছিল পুরুষদের ব্যবস্থার মতোই।  ২০১৮ সালের অক্টোবরে আইসিসি মহিলা দলগুলিকে আন্তর্জাতিক টি২০আই স্ট্যাটাস দিলে পৃথক ওডিআই ও টি২০আই র‍্যাঙ্কিংয়ের ব্যবস্থা করা হয়।   ওডিআই র‍্যাঙ্কিং    টি২০আই র‍্যাঙ্কিং    তথ্যসূত্র   বিষয়শ্রেণী:নারী ক্রিকেট মহিলা
শামীম আরা টলি ছিলেন একজন বাংলাদেশী ক্রীড়াবিদ যাকে স্বাধীন বাংলাদেশের প্রথম দ্রুততম মানবী হিসেবে গণ্য করা হয়। ২০১০ সালে বাংলাদেশ সরকার তাকে মরনোত্তর জাতীয় ক্রীড়া পুরস্কার প্রদান করে।  জন্ম ও শিক্ষা শামীম আরা টলি ১৯৫৭ সালের ১৭ আগস্ট ঢাকার শান্তিনগরে জন্মগ্রহণ করেন। তার পিতা ছিলেন ওয়াজেদুল হক খান। ঢাকা স্টাফ ওয়েলফেয়ার সরকারী প্রাথমিক বিদ্যালয় থেকে প্রাথমিক শিক্ষা শেষ করে ১৯৭৩ সালে টি এন্ড টি হাই স্কুল থেকে মাধ্যমিক পাশ করেন। ১৯৭৫ সালে ইডেন কলেজ থেকে উচ্চ মাধ্যমিক ও ১৯৭৭ সালে জগন্নাথ কলেজ থেকে ডিগ্রি পাশ করেন।  জীবনী শৈশবে তিনি আজাদ স্পোর্টিং ক্লাবে খেলা শিখেছেন। ১৯৭০ সালে পাকিস্তানের পাঞ্জাবে অনুষ্ঠিত ক্রীড়া প্রতিযোগিতায় ১০০ ও ২০০ মিটার দৌড়ে তৃতীয় এবং চতুর্থ ও ১০০ মিটার রিলেতে দ্বিতীয় স্থান অর্জন করেন। ১৯৭৩ সাল থেকে তিনি বেশ কয়েকবছর জাতীয়ভাবে স্বর্নপদক লাভ করেন।  ১৯৭৭ সালের পর তিনি আর কোন খেলা থেকে অবসর নিয়ে কোচিং শুরু করেন। ১৯৯৩ সালে ঢাকায় অনুষ্ঠিত সাফ গেমনসহ বেশ কিছু প্রতিযোগিতায় বিচারকের দায়িত্ব পালন করেন। ১৯৯৭ সালে তিনি তিনি সব ধরনের ক্রীড়া থেকে অবসর গ্রহণ করেন।  ১৯৭৮ সালে তিনি আরেক ক্রীড়াবিদ জহরুল হক রতনেকে বিয়ে করেন। তাদের এক মেয়ে ও এক ছেলে সন্তান আছে। তিনি ২০১১ সালের ২৪ ফেব্রুয়ারি কিডনী রোগে আক্রান্ত হয়ে মৃত্যুবরণ করেন। তিনি ২০১০ সালে মরনোত্তর জাতীয় ক্রীড়া পুরস্কার লাভ করেন।  তথ্যসূত্র  বিষয়শ্রেণী:বাংলাদেশী নারী ক্রীড়াবিদ বিষয়শ্রেণী:১৯৫৭-এ জন্ম বিষয়শ্রেণী:ইডেন মহিলা কলেজের প্রাক্তন শিক্ষার্থী বিষয়শ্রেণী:ঢাকা জেলার ব্যক্তি বিষয়শ্রেণী:জাতীয় ক্রীড়া পুরস্কার বিজয়ী বিষয়শ্রেণী:২০১১-এ মৃত্যু